Цените на жилищата леко са се покачили - Телевизия Европа
Цените на жилищата леко са се покачили
Индексът на пазарните цени на жилищата за четвъртото тримесечие на 2014 г. спрямо третото тримесечие на 2014 г. е 100.7%, т.е. средното увеличение на пазарните цени на жилищата е 0.7%, съобщава Националният статистически институт. Индексът на пазарните цени на жилищата за четвъртото тримесечие на 2014 г. спрямо съответното тримесечие на предходната година е 101.2%, т.е. средното увеличение на пазарните цени на жилищата е 1.2%. През четвъртото тримесечие на 2014 г. спрямо предходното е регистрирано увеличение на цените в 13 от областните градове и в област София, като по-значително е увеличението в Бургас – с 1.5%, в Стара Загора – с 1.4%, и в Русe – с 1.3%. В останалите 14 областни града е регистрирано намаление на цените.
Средната пазарна цена на жилищата за страната през четвъртото тримесечие на 2014 г. е 874.49 лв./кв. метър. Най-високи са средните цени в София (столица) – 1 501.73 лв./кв. м, следвана от Варна – 1 393.17 лв./кв. м, и Бургас – 1 162.83 лв./кв. метър.
Индексът на пазарните цени на жилищата за 2014 г. спрямо 2013 г. е 100.5%, т.е. средното увеличение на пазарните цени на жилищата е 0.5% .
Средната пазарна цена на жилищата за страната през 2014 г. е 869.75 лв./кв. метър. Най-високи са средните цени в София (столица) – 1 481.06 лв./кв. м. и във Варна – 1 377.00 лв./кв. метър.